เปิด 10 อันดับหุ้น “SET100” รูดหนัก! ผวา “ล็อกดาวน์” ฉุด SET ดิ่งกว่า 30 จุด
เปิด 10 อันดับหุ้น “SET100” รูดหนัก! นำทีม DOHOME- KTC ร่วง 6% ผวา “ล็อกดาวน์” ฉุด SET ดิ่งกว่า 30 จุด
เปิด 10 อันดับหุ้น “SET100” รูดหนัก! นำทีม DOHOME- KTC ดิ่งสุด 6% ผวา “ล็อกดาวน์” ฉุด SET รูดกว่า 30 จุด
9 ก.ค. 2564

ผู้สื่อข่าวรายงานว่า ดัชนีตลาดหลักทรัพย์วันนี้(8 ก.ค.64)  ณ เวลา 15.42 น. ยู่ที่ระดับ 1,543.99 จุด ลดลง 32.61 จุด หรือ 2.07% มูลค่าการซื้อขาย 90,000.89 ล้านบาท เนื่องจากรับแรงกดดันจากสถานการณ์การแพร่ระบาดไวรัสโควิด-19 ในประเทศที่ยังรุนแรง โดยวันนี้จำนวนผู้ติดเชื้อโควิด-19 พุ่งขึ้นกว่า 7 พันราย
นอกจากนั้นแนวโน้มการยกระดับมาตรการคุมเข้มของภาครัฐฯที่จะออกมาในไม่ช้านี้ ยังสร้างความกังวลให้กับนักลงทุนว่าจะเกิดผลกระทบต่อภาพรวมเศรษฐกิจส่งผลให้นักลงทุนเทขายหุ้นเนื่องจากหุ้นบลูชิพในกลุ่ม SET50-SET100 และ ฉุดดัชนีอย่างหนัก โดย 10 อันดับแรกราคาร่วงหนักมีดังนี้

ด้านนายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยปรับตัวลงไปกว่า 30 จุดในช่วงบ่ายวันนี้ เนื่องจากนักลงทุนมีความกังวลยอดผู้ติดเชื้อไวรัสโควิด-19 พุ่งทำสถิติใหม่ถึง 7,058 ราย จึงมองว่ามีความเป็นไปได้สูงมากที่จะต้องกลับมาล็อกดาวน์กันอีกครั้งเหมือนกับช่วงการระบาดรอบแรกในปี 63 โดยจังหวัดที่มีความเสี่ยงต่อการล็อกดาวน์รอบนี้เป็นจังหวัดสำคัญที่เป็นหัวใจของเศรษฐกิจ โดยเฉพาะกรุงเทพฯและปริมณฑล, ภาคตะวันออก เป็นต้น
ทั้งนี้ หากใช้มาตรการล็อกดาวน์มองว่าจะส่งผลกระทบต่อผลการดำเนินงานในไตรมาส 3/64 ของบริษัทจดทะเบียนอย่างแน่นอน จากเดิมที่คาดว่าจะฟื้นตัวขึ้นมาได้ ประกอบกับความกังวลต่อพ.ร.ก.กู้เงิน 5 แสนล้านบาทจะเพียงพอต่อการเยียวยาผู้ที่ได้รับผลกระทบในรอบนี้หรือไม่ รวมถึงจะส่งผลกระทบต่อภาพรวมเศรษฐกิจและตลาดหุ้นไทยให้ปรับตัวลงอย่างแน่นอน จากเดิมศูนย์วิจัยกสิกรไทยประมาณการณ์ GDP ในปี 64 เติบโต 1.8% และอาจจะมี Downgrade กำไรบริษัทจดทะเบียนราว 1-5% พร้อมให้แนวรับ 1,540 จุด และแนวต้าน 1,585 จุด โดยให้ติดตามประเด็นการล็อกดาวน์เป็นหลัก